Ο άνθρωπος που έτρεχε πολύ

***Ο άνθρωπος που έτρεχε πολύ*** είναι ελληνική κωμική ταινία, του 1973, σε παραγωγή Ντίνου Κατσουρίδη και σε σκηνοθεσία - σενάριο Θανάση Βέγγου και Γιώργου Λαζαρίδη, αντιστοίχως. Πρωταγωνιστούν οι Θανάσης Βέγγος, Κατερίνα Γιουλάκη, Τάκης Μηλιάδης και η Ευαγγελία Σαμιωτάκη.

Στην ταινία ο Θανάσης Βέγγος, υποδύεται ένα πλασιέ ρολογιών που τρέχει όλη μέρα για να τα προλάβει όλα, καθώς έχει τέσσερα στόματα να θρέψει. Επίσης ο Θανάσης Ζεβεδαίος (ο ρόλος που υποδύεται ο Βέγγος) έχει κι έναν αδελφό, τον Χαρίλαο, ο οποίος μετά τον ξαφνικό θάνατό του, αφήνει αρκετά ορφανά πίσω του, τα οποία καλείται να θρέψει κι αυτά ο Θανάσης. Τέλος, πλην όλων αυτών, κι ο ίδιος προσπαθεί να παντρευτεί την κοπέλα που αγαπά.

## Πλοκή
Η ταινία ξεκινά με ένα αλλόκοτο όνειρο του Θανάση Ζεβεδαίου (Θανάσης Βέγγος),**' που βλέπει την εκτέλεσή του από [[Τυφεκισμός|εκτελεστικό απόσπασμα]], συνειδητοποιώντας ότι δεν είναι ακριβείς στην ώρα που υποτίθεται ότι θα τον εκτελούσαν, κατόπιν ξυπνάει υπό τον ήχο πολλών [[Ξυπνητήρι|ξυπνητηριών]]. Κατόπιν αντιλαμβάνεται ότι επρόκειτο για όνειρο και κάνει την πρωινή του [[γυμναστική]]. Αργότερα ετοιμάζει πρωινό για όλα τα μέλη της οικογένειας, τα οποία είναι πέντε πλην του Θανάση: η αδελφή του με τα παιδιά της και ο παππούς. Μετά από αυτό, η ταινία δείχνει το πώς βγάζει ο Θανάσης το ψωμί του. Είναι ένας πλασιέ ρολογιών και δη, δυσκολεύεται ιδιαίτερα να πουλήσει το εμπόρευμα. Η μέρα του Θανάση κλείνει με το να συναντήσει την αγαπημένη του και κατόπιν αυτού να πάει να επισκεφτεί το σπίτι του αδελφού του Χαρίλαου ([[Τάκης Μηλιάδης]]),**' ο οποίος δεν εργάζεται ποτέ, με τον καημένο τον Θανάση να τρέχει και για αυτούς, κάθε πρώτη του μηνός, για τα έξοδα του μήνα. Το σπίτι του αδελφού του είναι ένα αχούρι. Ο Χαρίλαος είναι *επαγγελματίας* τεμπέλης και δεν κάνει τίποτε όλη τη μέρα εκτός από το να αμπελοφιλοσοφεί. Έχει 7 παιδιά και μία γυναίκα. Αργότερα η ταινία μεταφέρεται στο ταβερνάκι που συναντιούνται ο Θανάσης με την αγαπημένη του (Κατερίνα Γιουλάκη),** η οποία τον πιέζει για τον γάμο, καθώς τα χρόνια περνάνε.

Την επόμενη μέρα ο αδελφός του Θανάση, Χαρίλαος, πεθαίνει. Έτσι μαζεύονται στο σπίτι του Θανάση οικογενειακά για να κλάψουν τον νεκρό, τα ορφανά, η χήρα, και λοιποί συγγενείς. Όταν, αργότερα, φτάνει η ώρα για τα ορφανά, και ποιος επρόκειτο να τα τακτοποιήσει, τότε όλοι οι συγγενείς ρίχνουν την ευθύνη στον Θανάση, υποστηρίζοντας ότι είναι υποχρέωσή του να φροντίσει τα ορφανά, κι αυτοί θα τον βοηθούν. Ο Θανάσης πείθεται. Αργότερα ανακαινίζει το σπίτι του για να χωρέσουν τα 7 ορφανά και η χήρα. Όμως, τα παράπονα από την αδελφή του όλο πάνε και χειροτερεύουν καθώς η κατάσταση στο σπίτι είναι ανυπόφορη πλέον, αφού συζούν 14 άτομα. Και ο Θανάσης συνεχίζει να τρέχει για όλους.

Ωστόσο η πίεση από την αγαπημένη του συνεχίζεται. Παράλληλα οι συγγενείς που είχαν υποσχεθεί να συνδράμουν τον Θανάση για τα ορφανά, πλέον αρνούνται. Τα πράγματα γίνονται δύσκολα, καθώς ο Θανάσης δεν μπορεί να τα βγάλει πέρα. Η ταινία τελειώνει με ένα απροσδόκητο φινάλε: ο Θανάσης πια δεν έχει άγχος, δεν δείχνει να έχει σκοτούρες, κι έτσι αρχίζει να υιοθετεί τις πρακτικές του αδελφού του Χαρίλαου: *«Άνθρωπε, γεννιέσαι, ζεις, πεθαίνεις, πες μου, τι καταλαβαίνεις;»*.

## Ηθοποιοί

## Παραπομπές


## Εξωτερικοί σύνδεσμοι
*''Ο άνθρωπος που έτρεχε πολύ'' στο veggos.gr 
*''Ο άνθρωπος που έτρεχε πολύ'' στο IMDb.com

Κατηγορία:Ταινίες του 1973
Κατηγορία:Ελληνικές ταινίες της δεκαετίας 1970
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Θανάση Βέγγου
Κατηγορία:Ταινίες σε σενάριο Γιώργου Λαζαρίδη
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Ντίνου Κατσουρίδη